(2)

lisätään B3 jakso seuraavasti: ”B3 KOKOONTAITETTAVIEN KAATUMISEN VARALTA ASENNETTUJEN SUOJARAKENTEIDEN SUORITUSKYKYVAATIMUKSET 5.1 Soveltamisala Tässä jaksossa esitetään sellaisten eteen asennettujen kokoontaitettavien ROPS-rakenteiden suorituskykyä ja testausta koskevat vähimmäisvaatimukset, jotka seisoma-asennossa oleva käyttäjä voi nostaa ja/tai laskea käsin (joko koneavusteisesti tai täysin mekaanisesti) ja lukita käsin tai automaattisesti. 5.2 Tässä jaksossa tarkoitetaan: 5.2.1 ’käsikäyttöisellä kokoontaitettavalla ROPS-rakenteella’ taakse asennettua kaksipylväistä suojarakennetta, jonka käyttäjä voi nostaa ylös / laskea alas käsin (joko koneavusteisesti tai täysin mekaanisesti); 5.2.2 ’automaattisella kokoontaitettavalla ROPS-rakenteella’ taakse asennettua kaksipylväistä suojarakennetta, jossa on täysin koneellinen nosto-/laskutoiminto; 5.2.3 ’lukitusjärjestelmällä’ laitetta, jolla ROPS lukitaan joko käsin tai automaattisesti ylä- tai ala-asentoonsa; 5.2.4 ’tarttuma-alueella’ valmistajan määrittelemää aluetta, joka on ROPS-rakenteen osa ja/tai rakenteeseen asennettu kahva, johon käyttäjän on sallittua tarttua suojarakenteen nostamista/laskemista varten; 5.2.5 ’tarttuma-alueen saavutettavissa olevalla osalla’ sitä kohtaa, jota käyttäjä käsittelee suojarakenteen nostamisen/laskemisen aikana; tämä kohta määritellään suhteessa tarttuma-alueen poikkileikkausten geometriseen keskipisteeseen; 5.2.6 ’saavutettavissa olevalla vyöhykkeellä’ tilaa, johon seisoma-asennossa oleva käyttäjä voi kohdistaa voiman ROPS-rakenteen nostamiseksi/laskemiseksi; 5.2.7 ’puristumiskohdalla’ kohtaa, jossa osat liikkuvat toistensa tai kiinteiden osien suhteen siten, että ne voivat aiheuttaa henkilöiden tai joidenkin heidän ruumiinosiensa jäämisen puristuksiin; 5.2.8 ’hankautumiskohdalla’ kohtaa, jossa osat liikkuvat toisiaan tai muita osia pitkin siten, että ne voivat aiheuttaa henkilöiden tai joidenkin heidän ruumiinosiensa jäämisen puristuksiin tai hankautumisen; 5.2.9 ’seisomispaikalla’ traktorin työskentelytasolla olevaa paikkaa, johon pääsee ohjauspaikan pääasialliselta kululta ja jossa on riittävästi tilaa seisoma-asennossa olevalle käyttäjälle. 5.3 Käsikäyttöiset kokoontaitettavat ROPS-rakenteet 5.3.1 Edellytykset testeille 5.3.1.1 Tarttuma-alue Manuaalisen käytön aikana käyttäjän on oltava seisoma-asennossa ja pidettävä turvakaaren tarttuma-alueesta kiinni yhdestä tai useammasta kohdasta. Turvakaarta voidaan käsitellä maanpinnalta tai työskentelytason seisomispaikalta käsin (kuvat 7.8a ja 7.8b). Käyttäjä voi käsitellä turvakaarta sen liikeradan suuntaisesti tai liikeradan etupuolelta. On sallittua käyttää monivaiheista menettelyä, jossa käyttäjän on siirryttävä käyttöpaikasta toiseen ja jossa on useita määritettyjä tarttuma-alueita. Tarttuma-alueen on oltava selvästi ja pysyvästi merkitty (kuva 7.9). Tarttuma-alueen on oltava siten suunniteltu, että siinä ei ole teräviä reunoja, teräviä kulmia eikä karkeita pintoja, joista saattaisi aiheutua vahinkoa käyttäjälle. Tällainen alue voi olla traktorin toisella tai kummallakin puolella, ja se voi olla rakenteellisesti osa turvakaarta tai siihen kiinnitetyt erilliset kahvat. Tarttuma-alueella tapahtuva manuaalinen käsittely turvakaaren nostamiseksi tai laskemiseksi ei saa aiheuttaa käyttäjälle hankautumis- tai puristumisvaaraa eikä hallitsemattomista liikkeistä johtuvaa vaaraa. 5.3.1.2 Saavutettavissa olevat vyöhykkeet Suhteessa maanpinnan vaakatasoon ja niihin traktorin uloimpia osia sivuaviin pystytasoihin, jotka rajoittavat käyttäjän sijaintia tai siirtymistä, määritetään kolme saavutettavissa olevaa vyöhykettä, joilla sallitut voimat ovat erisuuruisia (kuva 7.10). Vyöhyke I: mukavuusvyöhyke Vyöhyke II: ilman vartalon kallistamista eteenpäin saavutettavissa oleva vyöhyke Vyöhyke III: vartaloa eteenpäin kallistamalla saavutettavissa oleva vyöhyke Turvakaaren käsittely sen liikeradan suuntaisesti Käyttäjän asentoa ja liikkumista rajoittavat tietyt esteet. Ne ovat traktorin osia, ja ne määritellään esteen ulkoreunoja sivuavien pystytasojen perusteella. Jos käyttäjän on liikutettava jalkojaan turvakaaren manuaalisen käsittelyn aikana, siirtyminen on sallittua joko turvakaaren liikeradan suuntaisella tasolla tai enintään yhdellä muulla edellisen tason kanssa samansuuntaisella tasolla, niin että este voidaan kiertää. Kokonaissiirtymiseksi katsotaan turvakaaren liikeradan kanssa samansuuntaisten ja siihen kohtisuorassa olevien suorien linjojen yhdistelmä. Kohtisuora siirtyminen hyväksytään edellyttäen, että käyttäjä siirtyy lähemmäksi turvakaarta. Saavutettavissa olevaksi alueeksi katsotaan eri saavutettavissa olevien vyöhykkeiden verhopinta (kuva 7.11). Turvakaaren käsittely sen liikeradan etupuolelta: Ainoastaan turvakaaren liikeradan edestä tapahtuvan käsittelyn osalta saavutettavissa olevaan vyöhykkeeseen luetaan myös vyöhykkeiden II ja III laajennukset (kuva 7.12). Näissä laajennuksissa hyväksyttävät käyttövoimat ovat samat kuin vastaavissa vyöhykkeissä II ja III. Jos käyttäjän on tarpeen liikkua turvakaaren manuaalisen käsittelyn aikana, hänen on voitava liikkua esteettä turvakaaren liikeradan suuntaisella tasolla. Tässä tapauksessa saavutettavissa olevaksi alueeksi katsotaan eri saavutettavissa olevien vyöhykkeiden verhopinta. 5.3.1.3 Seisomispaikka Kaikkiin valmistajan ilmoittamiin työskentelytason seisomispaikkoihin on päästävä ohjauspaikan pääasialliselta kululta, ja niiden on täytettävä seuraavat vaatimukset: — Seisomiseen varatulla paikalla on oltava riittävästi tilaa käyttäjän molemmille jaloille, sen on oltava tasainen ja sen pinnan on oltava luistamaton. Se voi koneen kokoonpanon mukaan koostua kahdesta erillisestä pinnasta, ja se voi hyödyntää koneen komponentteja. Se on sijoitettava siten, että käyttäjä on tasapainossa suorittaessaan vaadittua tehtävää, ja sen on oltava korkeussuunnassa tasainen niin, että toleranssi on ± 50 mm. — Kone on varustettava sellaisilla kädensijoilla tai kaiteilla, että käyttäjä voi tukeutua kolmeen pisteeseen. Koneen osien voidaan katsoa täyttävän tämän vaatimuksen. Seisomiseen varatulla paikalla katsotaan olevan tarpeeksi tilaa, jos sen pinta-ala vastaa vähintään neliötä, jonka sivun pituus on 400 mm (kuva 7.13) Vaihtoehtoisesti seisomispaikkaa koskeva vaatimus voidaan täyttää, jos tasaisella pinnalla on riittävästi tilaa yhdelle jalkaterälle ja istuimella yhdelle polvelle. 5.3.1.4 Testausolosuhteet Traktori on varustettava renkailla, joiden halkaisija on suurin valmistajan ilmoittama läpimitta ja joiden poikkileikkaus on pienin mahdollinen halkaisijaltaan tällaisissa renkaissa. Renkaat on täytettävä peltotyötä varten suositeltuihin paineisiin. Takapyörät on säädettävä kapeimpaan raideleveyteen ja etupyörät mahdollisimman lähelle samaa raideleveyttä. Jos eturaideleveys voidaan säätää kahteen arvoon, jotka poikkeavat yhtä paljon kapeimmasta takaraideleveyden arvosta, on valittava leveämpi näistä kahdesta eturaideleveyden arvosta. 5.3.2 Testausmenettely Testin tarkoituksena on mitata voima, joka tarvitaan turvakaaren nostamiseen tai laskemiseen. Testi suoritetaan staattisissa olosuhteissa, eli turvakaarta ei liikuteta aluksi. Turvakaaren nostamiseen tai laskemiseen tarvittavan voiman jokainen mittaus tehdään suuntaan, joka sivuaa turvakaaren liikerataa ja kulkee tarttuma-alueen poikkileikkausten geometrisen keskipisteen kautta. Tarttuma-alueen katsotaan olevan saavutettavissa, jos se sijaitsee saavutettavissa olevien vyöhykkeiden sisällä tai eri saavutettavissa olevien vyöhykkeiden verhopinnan sisällä (kuva 7.14). Voima, joka tarvitaan turvakaaren nostamiseen ja laskemiseen, on mitattava tarttuma-alueen saavutettavissa olevassa osassa sijaitsevista eri kohdista (kuva 7.15). Ensimmäinen mittaus suoritetaan tarttuma-alueen saavutettavissa olevan osan uloimmasta kohdasta turvakaaren ollessa laskettuna alimpaan asentoonsa (kuvassa 7.15 oleva kohta 1). Toinen mittaus määräytyy sen mukaan, mikä on kohdan 1 sijainti sen jälkeen, kun turvakaarta käännetään ylös kohtaan, jossa sen liikerataan nähden kohtisuora linja on pystysuorassa (kuvassa 7.15 oleva kohta 2). Kolmas mittaus suoritetaan sen jälkeen, kun turvakaarta käännetään ylös tarttuma-alueen saavutettavissa olevan osan yläreunan tasolle (kuvassa 7.15 oleva kohta 3). Jos turvakaari ei kolmannessa mittauksessa ole ylimmässä asennossaan, mittaus on suoritettava tarttuma-alueen saavutettavissa olevan osan uloimmasta kohdasta turvakaaren ollessa ylimmässä asennossaan (kuvassa 7.15 oleva kohta 4). Jos kohtien 1 ja 3 välillä liikerata tarttuma-alueen saavutettavissa olevan osan uloimmassa kohdassa leikkaa vyöhykkeen I ja vyöhykkeen II välisen rajan, on suoritettava lisämittaus kyseisessä leikkauskohdassa (kuva 7.16). Näissä kohdissa enimmäisvoimat eivät saa ylittää vyöhykkeen (I, II tai III) hyväksyttävää voimaa. Voiman mittaamiseksi vaadituissa kohdissa voidaan mitata joko suoraan voiman arvo taikka turvakaaren nostamiseen tai laskemiseen tarvittava vääntömomentti, jonka perusteella voima lasketaan. 5.3.3 Hyväksymisehdot 5.3.3.1 Voimaa koskeva vaatimus ROPS-rakenteen käyttöä koskeva hyväksyttävä voima määräytyy taulukon 7.2 mukaisen saavutettavissa olevan vyöhykkeen mukaan. Taulukko 7.2 Sallitut voimat Vyöhyke I II III Hyväksyttävä voima (N) 100 75 50 Enintään 25 prosentin lisäys hyväksyttäviin voimiin sallitaan, kun turvakaari lasketaan alimpaan ja ylimpään asentoonsa. Enintään 25 prosentin lisäys hyväksyttäviin voimiin sallitaan, kun turvakaarta käsitellään liikeratansa etupuolelta. Enintään 50 prosentin lisäys hyväksyttäviin voimiin sallitaan laskemisen aikana. 5.3.3.2 Lisävaatimukset Manuaalinen käsittely turvakaaren nostamiseksi tai laskemiseksi ei saa aiheuttaa käyttäjälle hankautumis- tai puristumisvaaraa eikä hallitsemattomista liikkeistä johtuvaa vaaraa. Puristumiskohtaa ei pidetä vaarallisena käyttäjän käsien osille, jos tarttuma-alueella turvaetäisyydet turvakaaren ja traktorin kiinteiden osien välillä ovat vähintään 100 mm käden, ranteen ja nyrkin osalta ja 25 mm sormen osalta (ISO 13854:1996). Turvaetäisyydet on tarkastettava sen mukaan, mikä on valmistajan käyttäjän käsikirjassa ilmoittama käsittelytapa. 5.4 Käsikäyttöinen lukitusjärjestelmä ROPS-rakenteen ylä-/ala-asentoon lukitsemista varten tarkoitetun laitteen on oltava sellainen, että — yksi seisoma-asennossa oleva käyttäjä pystyy käsittelemään sitä ja se sijaitsee jollakin saavutettavissa olevalla vyöhykkeellä; — se on vaikea irrottaa ROPS-rakenteesta (lukkopidikkeenä esimerkiksi lukkosokka tai vastaava); — lukitsemistoiminto on selkeä (lukkopidikkeiden oikea sijainti on ilmoitettava); — vältetään osien tahaton siirtyminen tai irtoaminen. Jos laitteet, joilla ROPS-rakenteet lukitaan ylä-/ala-asentoonsa, ovat sokkia, ne on voitava asentaa paikoilleen tai poistaa vapaasti. Jos tämä edellyttää voiman kohdistamista turvakaareen, voiman on oltava mittauskohtaa 1 ja 3 tai 4 koskevien vaatimusten mukaista (ks. 5.3 kohta). Kaikkien muunlaisten lukitsemislaitteiden on oltava ergonomisesti suunniteltuja niin muodon kuin voiman suhteen ja erityisesti puristumis- tai hankautumisvaaran välttämiseksi. 5.5 Automaattisen lukitusjärjestelmän alustava testi Käsikäyttöiseen kokoontaitettavaan ROPS-rakenteeseen asennetulle automaattiselle lukitusjärjestelmälle on tehtävä alustava testi ennen ROPS-rakenteen lujuustestiä. Turvakaari siirretään ala-asennosta lukittuun yläasentoon ja takaisin. Nämä toiminnot vastaavat yhtä sykliä. Testissä suoritetaan 500 sykliä. Tämä voidaan tehdä manuaalisesti tai käyttämällä ulkopuolista energiaa (hydraulista, pneumaattista tai sähköistä käyttölaitetta). Kummassakin tapauksessa voima kohdistetaan tasoon, joka on yhdensuuntainen turvakaaren liikeradan kanssa ja kulkee tarttuma-alueen kautta; turvakaaren kulmanopeuden on oltava jokseenkin tasainen ja alle 20 astetta/s. Kun 500 sykliä on suoritettu, käytetty voima saa turvakaaren ollessa yläasennossaan ylittää sallitun voiman enintään 50 prosentilla (taulukko 7.2). Turvakaaren lukitus avataan käyttäjän käsikirjan mukaisesti. Kun 500 syklin sarja on saatu päätökseen, lukitusjärjestelmää ei saa huoltaa tai säätää. Huomautus 1: Alustavaa testiä voidaan soveltaa myös automaattisiin kokoontaitettaviin ROPS-rakenteisiin. Testi on suoritettava ennen ROPS-rakenteen lujuustestiä. Huomautus 2: Alustavan testin voi suorittaa valmistaja. Siinä tapauksessa valmistajan on toimitettava testauslaitokselle todistus, jossa vahvistetaan, että testi on suoritettu asianomaisen testausmenettelyn mukaisesti ja että lukitusjärjestelmää ei ole huollettu tai säädetty sen jälkeen, kun 500 syklin sarja saatiin päätökseen. Testauslaitos tarkastaa laitteen suorituskyvyn suorittamalla yhden syklin ala-asennosta lukittuun yläasentoon ja takaisin. Kuva 7.8 a Maanpinnalta Kuva 7.8 b Työskentelytasolta Kuva 7.9 Tarttuma-alue Tarttuma-alue Teksti kuva Kuva 7.10 Saavutettavissa olevat vyöhykkeet (mitat millimetreinä) Saavutettavissa olevat vyöhykkeet, näkymä päältä Saavutettavissa olevat vyöhykkeet, näkymä sivulta Maataso Teksti kuva Kuva 7.11 Saavutettavissa olevien vyöhykkeiden verhopinta (mitat millimetreinä) Siirtyminen yhdellä suunnanmuutoksella Siirtyminen ilman suunnanmuutosta Este Este Teksti kuva Kuva 7.12 Turvakaaren käsittely sen liikeradan etupuolelta Saavutettavissa olevat vyöhykkeet (mitat millimetreinä) Teksti kuva Kuva 7.13 Työskentelytasolla oleva seisomispaikka Kuva 7.14 Esimerkki tarttuma-alueen saavutettavissa olevasta osasta Saavutettavissa olevat alueet Tarttuma-alueen liikerata Tarttuma-alueen saavutettavissa Kuva 7.15 Voimavaatimuksen mittauskohdat Kohta 1 Kohta 2 Kohta 3 Kohta 4 Kuva 7.16 Lisämittauskohta, jossa voimavaatimus mitataan Lisämittauskohta Kohta 1 Kohta 2 Kohta 3 Kohta 4 ”